**Народно Читалище „Просвета-1906”с.Козичино,общ.Поморие**

**ОТЧЕТ**

**За дейността на НЧ”Просвета-1906”с.Козичино,общ.Поморие за 2021г.**

Дейността на читалище „Просвета-1906” с.Козичино през 2021г. въпреки ограниченията във връзка с COVID-19 продължи да се развива както следва: 1/ Направи се дарение на библиотечния фонд то143 книги от жители и потомци на с .Козичино. До момента библиотеката разполага с фонд 4073 тома. През 2021г. ползвателите или читателите на библиотеката бяха 54, от тях –до 14 годишна възраст са 4 , от 19 до 28 – 6 и над 28- 44. Заетите библиотечни материали заемна за дома и читалня са общо 268. Направените посещения са 206 .

2/ Основната дейност на читалището е свързана с опазване и развитие на местните традиционни и фолклорни обичаи на с.Козичино. Отбелязаха се празниците „Бабин ден” ,” Петльов ден” , „Трифон Зарезан”. На „ Бабин ден” и „Петльов ден” беше възродена традицията –„ Подаване на бабата”. През месец март се отбелязаха :1-ви март- ден на самодееца ; 8-ми март-ден на жената 3- март – деня на освобождението на България беше отбелязан с кратка програма от децата в с.Козичино и поднасяне на цветя пред паметника на Васил Левски. Месец април дейността на читалището беше насочена към най-очаквания и емблематичен ,традиционен пролетен празник на с.Козичино „Лазаруване”. Празникът беше отбелязан при спазване на всички мерки във връзка с COVID-19 от най-малките представители на селото .Макар и малко на брой , те изявиха желание да пеят за здраве и берекет по къщите на всички в това съхранено през вековете старо българско село. За написването на курсова работа на тема „Лазаруване” от студенти на Пловдивския университет беше потърсено за съдействие читалището , което предаде своя опит. За деня на славянската писменост – 24 май беше изработен венец от децата на с.Козичино и поднесен на входа на вече необитаемото училище. През месец юни се отбеляза 77 години от гибелта на Николай Лъсков – командир на отряд „ Народен Юмрук „. Селото беше посетено от гости от гр.Поморие, които поднесоха венци и цветя на паметника. За целта читалището съвместно с групата за автентичен фолклор при Пенсионерски клуб организираха кратка програма и изпълниха песни в чест на Николай Лъсков. Групата за автентичен фолклор през месеците юни, юли и август участваха в националния фолклорен конкурс „Забляло ми е агънце” гр.Лясковец в събора „Несебърски Накит”гр. Несебър и в с.Голица, община Долен Чифлик на събора „Ваяците „ , където спечели грамота за 2 място . На празника „Еньовден” по стар стил бяха изработени от самодейци на читалището украшения за стена от житни класове. Направи се допълнение на етнографската сбирка с нови експонати и народни носии които бяха дарение от жители на с. Козичино. През месец септември се откри паметника на загиналите войни участвали в Балканската , Първата и Втора световна война от с.Козичино. Селото беше посетено от много гости – близки на загиналите , община Поморие , военни от гр.Бургас и др. Читалището съвместно с пенсионерски клуб взеха участие като представиха кратка програма в чест на загиналите. На празника на селото „Петков ден” и църквата „Света Петка” с инициатива на читалището се възроди традицията да се коли курбан на църквата , който се раздаде на жителите и гостите на с.Козичино. Селото беше посетено на празника и от община Поморие ,като за подарък направи дарение за Картинната галерия на читалището от 8 бр. картини с пейзаж от празника „Лазаруване”. През месец декември за традиционния празник „Коледуване” читалищното Настоятелство взе участие в предаването на опита си за запазване на традициите в обичая със стари благословии и песни , което послужи при заснемането на филм за обичая от големите коледари. В чест на празника с участието на самодейци от с.Козичино и най-малките деца беше изработен типичния за селото „кравай” окичен с пуканки. По традиция краваят се дари на коледарите. 3/ За нуждите си читалището разполага с 1 бр. компютър и 1 бр. ксерокс които са за служебно ползване.

Въпреки ограничената материално-техническа база на читалището и епидемиологичната обстановка в страната,читалището с подкрепата на жителите на с.Козичино и община Поморие успя да възроди част от традициите и отбеляза всички автентични празници на селото . Занапред насоките ще бъдат в подкрепа на възраждането на същите и предаването им през поколенията.

**Секретар на НЧ”Просвета-1906”с.Козичино………………….**

**/К.Хараламбова/**